**OBRAZLOŽENJE POSEBNOG DIJELA PRVIH IZMJENA I DOPUNA PRORAČUNA ZA 2018. GODINU**

**1. Upravni odjel za društvene djelatnosti, pravne poslove i javnu nabavu**

Izmjenama i dopunama proračuna Grada Novske za 2018. godinu izvršeno je pripajanje dijela proračuna bivše Stručne službe za poslove Gradskog vijeća i gradonačelnika dijelu proračuna Upravnog odjela za društvene djelatnosti i imovinsko-pravne poslove, u skladu s novim ustrojem upravnih tijela Grada Novske, a kojim je Stručna služba za poslove Gradskog vijeća i Gradonačelnika pripojena Upravnom odjelu za društvene djelatnosti, pravne poslove i javnu nabavu.

Ovim izmjenama i dopunama proračuna povećavaju se ukupna sredstva za ostvarenje programa Upravnog odjela za društvene djelatnosti, pravne poslove i javnu nabavu i sada iznose **27.888.921,00 kn**, a istima će se financirati ukupno 12 (dvanaest) različitih programa koji su obuhvaćeni financijskim planom rashoda upravnog odjela. Sredstva kojima se planiraju financirati programi Upravnog odjela za društvene djelatnosti, pravne poslove i javnu nabavu povećavaju se za iznos od **2.174.447,00** kn ili 8,46%.

*/Tabelarni prikaz programa i iznosa sredstava kojima će se financirati programi Upravnog odjela za društvene djelatnosti, pravne poslove i javnu nabavu prema prijedlogu I. Izmjena i dopuna proračuna Grada Novske za 2018. godinu/*

|  |  |  |  |  |  |
| --- | --- | --- | --- | --- | --- |
| **R.br.** | **Brojčana oznaka programa u proračunu za 2017.** | **Naziv programa** | **Proračun za 2018. godinu** | **1. Izmjene i dopune Proračuna za 2018. godinu** | **Iznos povećanja ili smanjenja proračuna**  |
| 1. | 1001 | Javna uprava i administracija | 5.444.979,00 | 5.122.894,00 | -322.085,00 |
| 2. | 1007 | Zdravstvo |  | 250.000,00 | 250.000,00 |
| 3. | 1011 | Razvoj civilnog društva | 959.673,00 | 959.673,00 | 0,00 |
| 4. | 1012 | Javne potrebe u kulturi | 3.049.562,00 | 2.710.831,00 | -338.731,00 |
| 5. | 1013 | Sufinanciranje obrazovanja | 3.633.000,00 | 3.583.197,00 | -49.803,00 |
| 6. | 1014 | Predškolski odgoj | 8.331.012,00 | 8.788.651,00 | 457.639,00 |
| 7. | 1015 | Poticanje demografskog rasta | 600.000,00 | 500.000,00 | 100.000,00 |
| 8. | 1017 | Socijalna skrb | 1.463.000,00 | 1.463.000,00 | 0,00 |
| 9. | 1018 | Razvoj sporta i rekreacije | 1.885.748,00 | 1.885.748,00 | 0,00 |
| 10. | 1019 | Poticanja razvoja turizma | 40.000,00 | 40.000,00 | 0,00 |
| 11. | 1020 | Sjećanje na Domovinski rat | 230.000,00 | 200.000,00 | -30.000,00 |
| 12. | 1021 | Program „ZAŽELI“ |  | 2.556.627,00 | 2.556.627,00 |
|  | **12 programa** | **Ukupno** | **25.714.474,00** | **27.888.921** | **2.174.447,00** |

**U programu 1001 JAVNA UPRAVA I ADMINISTRACIJA mijenja se:**

* **Sredstva za financiranje aktivnosti A1000001 – Rashodi za zaposlene umanjuju se na iznos od 2.321.689,00 kn**

Sredstva za financiranje ove aktivnosti umanjuju se za iznos od 290.700,00 kn. Pripajanjem Stručne službe Upravnom odjelu za društvene djelatnosti, pravne poslove i javnu nabavu te donošenjem nove sistematizacije radnih mjesta smanjen je broj službenika i namještenika u Upravnom odjelu s 14 na 11, radi čega je smanjen i ukupan trošak rashoda za zaposlene. Također, od početka 2018. godine planirana plaća za višeg stručnog suradnika za poslove naplate prihoda i pravne poslove nije realizirana u prva tri mjeseca, te je i to jedan od razloga za smanjenje rashoda za zaposlene.

* **Sredstva za financiranje aktivnosti A1000002 – Materijalno-financijski rashodi povećavaju se na iznos od 1.218.205,00 kn**

Sredstva za financiranje ove aktivnosti povećavaju se za iznos od 68.615,00 kn, i to radi potrebe povećanja sredstava za reprezentaciju koja je prvobitno planirana u nedovoljnom iznosu, kao i radi povećanja ostalih nespomenutih rashoda poslovanja.

* **Sredstva za financiranje tekućeg projekta T1000006 –Promicanje Grada u sredstvima javnog informiranja povećavaju se na iznos od 965.000,00 kn**

Sredstva se povećavaju za iznos od 50.000,00 kn, i to za promidžbu na internetskom portalu (5.000,00 kn, za radijsku promidžbu na regionalnom radiju (15.000,00 kn) te za nabavu kalendara, dodatni iznos od 30.000,00 kn, obzirom da su unatrag nekoliko godina sredstva za kalendare u tekućoj godini trošena za godinu unatrag. Kako se i ubuduće ne bi događalo da u trenutku nabave kalendara nemamo osigurana sredstva za nabavu u godini u kojoj se kalendari nabavljaju, dodatna sredstva za ovu namjenu nužno je osigurati.

* **Sredstva za financiranje tekuće proračunske rezerve T1000001 umanjuju se na iznos od 180.000,00 kn.**

Radi potrebe isplate donacije bolnici u Sisku i Pakracu za nabavu opreme (magnetna rezonanca) iznos tekuće proračunske rezerve je povećan preraspodjelom proračuna za iznos od 250.000,00 kn. Kako se radi o programu zdravstva, sredstva u navedenom iznosu umanjuju se u ovom tekućem projektu i planiraju se na poziciji kapitalne donacije u novom programu zdravstva.

**U programu 1001 JAVNA UPRAVA I ADMINISTRACIJA – MJESNA SAMOUPRAVA mijenja se:**

* **Sredstva za financiranje aktivnosti A1000002 – Materijalno-financijski rashodi povećavaju se na iznos od 128.300,00 kn**

Sredstva se povećavaju za iznos od 50.800,00 kn, i to za MO Bročice, iznos od 35.000,00 kn za nabavu opreme te za ostale nespomenute rashode, MO Roždanik, iznos od 7.500,00 kn za nabavu kuhinje, te MO Jazavica, iznos od 8.000,00 kn za ostale nespomenute rashode poslovanja.

**Iza programa 1001 - Javna uprava i administracija dodaje se novi program:**

**1007 - ZDRAVSTVO**

**Cilj programa:**

Podizanje kvalitete dijagnostičke usluge za građane Grada Novske.

Program obuhvaća sljedeći kapitalni projekt:

**1007 K100001- Nabava opreme u iznosu od 250.000,00 kn**

Kapitalni projekt obuhvaća sredstva za sufinanciranje nabave opreme – dijagnostičkih uređaja za magnetnu rezonancu. Sredstva su osigurana za nabavu ovih uređaja u bolnici „Dr. Ivo Pedišić“ Sisak u iznosu od 200.000,00 kn te za Županijsku bolnicu u Požegi, Gradska bolnica Pakrac, u iznosu od 50.000,00 kn.

**U Programu 1012 JAVNE POTREBE U KULTURI mijenja se :**

* **Sredstva za financiranje tekuće aktivnosti A100005 – Očuvanje kulturne baštine umanjuje se na iznos od 134.500,00 kn**

Sredstva za financiranje ove aktivnosti umanjuju se za iznos od 272.750,00 kn, radi umanjenja sredstava planiranih od Ministarstva kulture koja su odobrena za projekte prijavljene na Javni poziv za financiranje kulturnih programa. Na ovom javnom pozivu prihvaćen je za financiranje samo projekt izrade dokumentacije za sanaciju stare ljekarne u Novskoj, Zagrebačka 26, u iznosu od 100.000,00 kn. Kako za ostale projekte (izrada dokumentacije za rekonstrukciju zaštićenih drvenih kuća u Staroj Subockoj te nastavak radova na rekonstrukciji stambenog objekta u Staroj Subockoj 66) sredstva Ministarstva kulture nisu odobrena, navedeni projekti neće se u ovoj godini niti provoditi, slijedom čega su ukinuta sredstva za njihovo financiranje i iz ostalih izvora financiranja jer isti nisu dostatna za njihovo financiranje.

**Iza kapitalnog projekta K100001 – Vjerske zajednice, dodaje se novi kapitalni projekt:**

 **„1012 K100003 – Izrada mape arheoloških nalazišta u Gradu Novskoj u iznosu od 10.000,00 kn**

 Kapitalni projekt odnosi se na osiguravanje sredstava za sufinanciranje novog projekta „Izrada mape arheoloških nalazišta u Gradu Novskoj„ kojega je nositelj Arheološki muzej u Zagrebu. Vrijednost projekta iznosi ukupno 20.000,00 kn. Grad će iz proračuna sufinancirati ovaj projekt iznosom od 10.000,00 kn, kao i Županija.

* **Sredstva za financiranje aktivnosti A100001 – Rashodi za zaposlene u Pučkom otvorenom učilištu Novska te u Gradskoj knjižnici i čitaonici Novska povećavaju se na iznos od 1. 099.462,00,00 kn.**

Sredstva za financiranje ove aktivnosti povećavaju se za ukupno 70.200,00 kn, a povećanje se odnosi na povećanje sredstava za plaće i doprinosa na plaće za stručno osposobljavanje zaposlenicima na stručnom osposobljavanju i javnim radovima, a u Gradskoj knjižnici i čitaonici povećavaju se sredstva za ostale rashode za zaposlene, osiguranja sredstava za isplate jubilarnih nagrada zaposlenicima s navršenih 5, 10 i 15 godina.

* **Sredstva za financiranje aktivnosti A100002 – Materijalno-financijski rashodi u Pučkom otvorenom učilištu i u Gradskoj knjižnici i čitaonici „Ante Jagar“ Novska povećavaju se na iznos od 464.369,00 kn**

Sredstva za financiranje ove aktivnosti povećavaju se za iznos od 7.319,00 kn, u Pučkom otvorenom učilištu Novska za naknade troškova zaposlenicima na stručnom osposobljavanju i javnim radovima, a u Gradskoj knjižnici i čitaonici za stručno usavršavanje i službena putovanja.

* **Sredstva za financiranje kapitalnog projekta K100002 – Muzejska zavičajna zbirka obitelji Sajko umanjuje se na iznos od 240.000,00 kn**

 Sredstva za financiranje ovog kapitalnog projekta umanjuju se za iznos od 144.000,00 kn, obzirom da se za taj projekt nisu ostvarila sredstva na javnom pozivu Ministarstva kulture, a slijedom čega je izvršena preraspodjela sredstava unutar projekta na način da su osigurana vlastita sredstva Učilišta za financiranje dodatnih ulaganja na objektu (projekt uređenja i pripremnih građevinskih i instalaterskih radova na bivšoj zgradi glazbene škole), uz zadržavanje ranije planiranih sredstava iz općih prihoda za financiranje ovog projekta.

* **Sredstva za financiranje tekućeg projekta T100004 – Nabava opreme u u Gradskoj knjižnici i čitaonici „Ante Jagar“ Novska umanjuju se na iznos od 149.500,00 kn**

Sredstva za financiranje ovog tekućeg projekta umanjuju se za iznos od 9.500,00 kn, uz istovremenu preraspodjelu sredstava unutar projekta na način da se umanjuju sredstva kapitalnih potpora iz državnog proračuna za nabavu knjiga na razinu ostvarenih sredstava od Ministarstva kulture, a povećavaju se sredstva za nabavu novog fotokopirnog aparata jer stari više nije u funkciji.

**U programu 2013 SUFINACIRANJE OBRAZOVANJA mijenja se:**

* **Sredstva za financiranje aktivnosti A100003 – Stipendije umanjuju se na iznos od 1.500.000,00 kn**

 Sredstva za financiranje ove aktivnosti umanjuju se za iznos od 100.000,00 kn jer će navedena sredstva biti dovoljna za financiranje odobrenih stipendija do kraja 2018. godine.

* **Sredstva za financiranje tekućeg projekta T100001 – Sufinanciranje programa škola s područja Grada povećavaju se na iznos od 827.250,00 kn**

Sredstva za financiranje ovog tekućeg projekta se povećavaju u ukupnom iznosu od 137.250,00 kn, i to za potrebe projekata Osnovne škole u ukupnom iznosu od 30.250,00 kn (za projekt proširenja rehabilitacijskog centra, za stručno putovanje predstavnika škole u Poljsku u svrhu učenja podučavanja engleskog jezika u sklopu programa EU Erasmus+ te za nabavu informatičke opreme i kamere), Glazbenoj školi Novska za kupnju violine, iznos od 5.000,00 kn, Katoličkoj osnovnoj školi u Novskoj dodatnih 20.000,00 kn za projekt produženog boravka te Srednjoj školi Novska za investicijske radove i nabavu opreme u iznosu od 82.000,00 kn (za nabavu i ugradnju novih vrata na ulazu na tribine u sportskoj dvorani obzirom da sredstva za tu namjenu, iako su bila osigurana u proračunu za 2017. godinu, nisu utrošena, za zamjenu dotrajalih sifona i slavina u kupaonicama te za zamjenu dotrajalog kontrolnog panela za reguliranje topline u sportskoj dvorani).

* **Sredstva za financiranje aktivnosti A100002 – Materijalno financijski rashodi u Pučkom otvorenom učilištu umanjuju se na iznos od 646.947,00 kn**

Sredstva za ovu aktivnost umanjuju se za iznos od 87.053,00 kn, uz istovremenu preraspodjelu sredstava unutar aktivnosti. Sredstva se povećavaju na pozicijama rashoda za materijal i energiju iz općih prihoda, rashoda za naknade troškova zaposlenicima iz vlastitih prihoda, rashoda za usluge (predavači) iz sredstava viška, a umanjuju se na pozicijama rashoda za materijal i energiju te rashoda za usluge iz vlastitih sredstava.

**U programu 1014- PREDŠKOLSKI ODGOJ mijenja se:**

* **Sredstva za financiranje aktivnosti A100001 –Rashodi za zaposlene umanjuju se na iznos od 4.092.488,00 kn**

Sredstva za financiranje ove aktivnosti se umanjuju za iznos od 24.102,00 kn te se unutar projekta vrši preraspodjela sredstava na način da se sredstva umanjuju na poziciji plaća zaposlenika na javnim radovima, uz istovremeno povećanje sredstava za doprinose na plaće te naknade za prijevoz zaposlenika na javnim radovima.

* **Sredstva za financiranje aktivnosti A100002 –Materijalno-financijski rashodi povećavaju se na iznos od 1.457.770,00 kn**

Sredstva za ovu aktivnost povećavaju se za iznos od 128.000,00 kn, i to 125.000,00 kn za provođenje škole engleskog jezika - suvremenog i informatiziranog programa učenja engleskog jezika koji će biti proveden kroz trogodišnje razdoblje za najviše 500 polaznika – djece predškolske dobi s područja Grada Novske. Izvori sredstava za ovu aktivnost su proračun Grada Novske (50%) i sredstva pomoći iz proračuna Županije (50%). Također, povećavaju se sredstva za usluge pošte, telefona i prijevoza u ostatku iznosa povećanja.

Iza aktivnosti Materijalno-financijskih rashoda uvodi se sljedeći kapitalni projekt:

* **„1014 K100001** - **Investicijsko održavanje zgrade vrtića u iznosu od 353.940 kn**

U ovom kapitalnom projektu osigurana su sredstva za adaptaciju krova na matičnoj zgradi vrtića u iznosu od 287.500,00 kn. Naime, popravak krova je hitne naravi jer krov prokišnjava radi dotrajalosti krovnog pokrova od šindre tako da je potreba sanacije cijelog krovišta, a što ujedno uključuje demontažu i ponovnu montažu elektrane i krovnih prozora. Ostatak povećanih sredstava nužan je za izradu hidranta, ugradnju protupožarnih vrata, nabavu vatrogasnih aparata te za plaćanje okončane situacije za radove na područnom vrtiću.

* **Sredstva za financiranje kapitalnog projekta K100002 –Energetska obnova zgrade dječjeg vrtića „Radost“ Novska umanjuje se na iznos od 2.751.152,00 kn**

Sredstva za financiranje ovog kapitalnog projekta se umanjuju za iznos od 3.500,00 km, a umanjenje se odnosi na troškove izrade plakata za promidžbu koji su dijelom teretili 2017. godinu.

* **Sredstva za financiranje tekućeg projekta T100001 – Nabava opreme povećava se na iznos od 145.801,00 kuna**

Sredstva za ovaj tekući projekt nabave opreme povećavaju se za iznos od 15.801,00 kn za izradu sprava za dječje igralište.

**U programu 1015 - POTICANJE DEMOGRAFSKOG RASTA mijenja se:**

* **Sredstva za financiranje aktivnosti A100001 – Kolica za novljanskog klinca umanjuju se na iznos od 500.000,00 kn**

 Sredstva za financiranje ove aktivnosti umanjuju se za iznos od 100.000,00 kn jer je procijenjeno da će do kraja godine predloženi iznos biti dovoljan za financiranje ove aktivnosti.

**U programu 1020 – SJEĆANJE NA DOMOVINSKI RAT mijenja se:**

* **Sredstva za financiranje tekućeg projekta T100001 – Manifestacije iz Domovinskog rata umanjuju se na iznos od 200.000,00 kn**

Sredstva za financiranje ovog projekta, u skladu s procijenjenim potrebama, umanjuju se za 30.000,00 kn. Sredstva se umanjuju za organizaciju manifestacije – Obilježavanje dana hrvatskih branitelja Grada Novske.

**Iza Programa 1020 - Sjećanje na Domovinski rat dodaje se program:**

**„ 1021 - PROGRAM „ZAŽELI “**

**Pravni temelj:**

Ugovor o dodjeli bespovratnih sredstava s Ministarstvom rada i mirovinskog sustava od 16. ožujka 2018. godine za projekt Grada Novske „Želim raditi –želim pomoći“ financiran iz Europskog socijalnog fonda – Operativni program učinkovitosti ljudskih potencijala 2014.-2020.

**Cilj projekta:**

Zaposliti 40 nezaposlenih žena iz skupine teže zapošljivih žena s područja Grada Novske na poslovima pomoći starijim i nemoćnim osobama te ciljana edukacija žena radi stjecanja novih kompetencija s kojima će biti konkurentnije na tržištu rada nakon prestanka programa.

Ovaj program obuhvaća sljedeći tekući projekt:

**„1007 T100001- Želim raditi – želim pomoći u iznosu od 2.256.627,00 kn**

Ukupno ostvarena bespovratna sredstva za ovaj projekt iz Operativnog programa učinkovitosti ljudskih potencijala 2014.-20120 godine iznose 5.481.375,00 kn, a u ovoj godini osiguravaju se sredstva za provođenje programa u 2018. godini. Tekući projekt provodit će se narednih 30 mjeseci.

Tekući projekt obuhvaća trošak plaće administrativnog djelatnika – financijskog asistenta na projektu (82.427,00 kn), kao i 30% plaće suradnika za javnu nabavu (12.595,00 kn), neizravne troškove osoblja (14.254,00 kn), trošak plaće za 40 žena koje će raditi na aktivnostima projekta (1.600.000,00 kn), trošak kupnje bicikala (60.000,00 kn), trošak prijevoza (124.167,00 kn), trošak kućnih potrepština krajnjih korisnika (80.000,00 kn), trošak obrazovanja i osposobljavanja žena koje će raditi na aktivnostima projekta (116.667,00 kn), trošak prijevoza na obrazovanje 826.667,00 kn, trošak promotivnih materijala i aktivnosti (74.850,00 kn) te trošak upravljanja projektom (65.000,00 kn).

**2. Razdjel 003 UPRAVNI ODJEL ZA PRORAČUN I FINANCIJE**

**2.1. Program 1001 JAVNA UPRAVA I ADMINISTRACIJA**

Program *Javne uprave i administracije* Upravnog odjela za proračun i financije povećan je s iznosa od 2.766.383,00 kn na 2.973.755,00 kn, odnosno za 207.372,00 kn ili za 7,50 %.

**2.1.1. Aktivnost 1001A100001 Rashodi za zaposlene**

Radi usklađenja planiranog iznosa s dosadašnjom realizacijom i radi osiguranja dostatnih sredstava rashoda za zaposlene navedena aktivnost je povećana za 51.372,00 kn.

**2.1.2. Aktivnost 1001A100002 Materijalno-financijski rashodi**

 Sukladno članku 5. stavku 4. Zakona o financiranju jedinica lokalne i područne (regionalne) samouprave („Narodne novine“, broj 127/17) propisano je da Ministarstvu financija, Poreznoj upravi, pripada naknada 1 % od ukupno naplaćenih prihoda poreza na dohodak za troškove obavljanja poslova utvrđivanja, evidentiranja, naplate, nadzora i ovrhe poreza na dohodak te je stoga ovim Izmjenama i dopunama Proračuna planirana stavka rashoda za navedenu namjenu u iznosu od 156.000,00 kn.

**3. Razdjel 004 UPRAVNI ODJEL ZA GOSPODARSTVO, POLJOPRIVREDU, KOMUNALNI SUSTAV I PROSTORNO UREĐENJE**

 Prvim Izmjenama i dopunama Proračuna Grada Novske za 2018. godinu, ukupna sredstva za ostvarenje programa Upravnog odjela za gospodarstvo, poljoprivredu, komunalni sustav i prostorno uređenje povećavaju se u iznosu od 7.730.457.00 kn (20,72 % u odnosu na planirano) i sada iznose 45.035.286,00 kn. Sredstva se realiziraju kroz 11 različitih programa koji su obuhvaćeni Financijskim planom rashoda Upravnog odjela, a koje provodi 10 službenika.

**Tablica 1. Prikaz programa Upravnog odjela za gospodarstvo, poljoprivredu, komunalni sustav i prostorno uređenje – 1. Izmjene i dopune proračuna Grada Novske**

|  |  |  |  |  |  |
| --- | --- | --- | --- | --- | --- |
| **Red.****br.** | **Brojčana oznaka programa u proračunu za 2018.** | **Naziv programa** | **Proračun za 2018.** | **Izmjene i dopune Proračuna za 2018.** | **Iznos povećanja ili smanjenja** |
| 1. | 1001 | Javna uprava i administracija | 1.645.469,00 | 2.059.279,00 | 413.810,00 |
| 2. | 1002 | Upravljanje imovinom | 1.251.710,00 | 2.301.110,00 | 1.049.400,00 |
| 3. | 1003 | Projektiranje i građenje objekata u vlasništvu Grada | 6.808.250,00 | 9.645.080,00 | 2.836.830,00 |
| 4. | 1004 | Održavanje objekata i uređaja komunalne infrastrukture | 3.482.500,00 | 3.615.027,00 | 132.527,00 |
| 5. | 1005 | Projektiranje i građenje objekata i uređaja komunalne infrastrukture | 17.340.200,00 | 19.306.090,00 | 1.965.890,00 |
| 6. | 1006 | Zaštita okoliša | 1.155.000,00 | 1.222.000,00 | 67.000,00 |
| 7. | 1007 | Zdravstvo | 281.700,00 | 281.700,00 | 0,00 |
| 8. | 1008 | Organiziranje i provođenje zaštite i spašavanja | 1.431.000,00 | 1.511.000,00 | 80.000,00 |
| 9. | 1009 | Prostorno uređenje i unapređenje stanovanja | 445.000,00 | 645.000,00 | 200.000,00 |
| 10. | 1010 | Gospodarstvo | 2.660.000,00 | 3.645.000,00 | 985.000,00 |
| 11. | 1019 | Poticanje razvoja turizma | 804.000.00 | 804.000,00 | 0,00 |
|  |  | **Ukupno** | **37.304.829,00** | **45.035.286,00** | **7.730.457,00** |

**3.1. Program 1001 JAVNA UPRAVA I ADMINISTRACIJA**

**3.1.1. Aktivnost 1001 A100001 Rashodi za zaposlene**

Sredstva za financiranje ove aktivnosti povećavaju se za 74.500,00 kn, te sada iznose 1.309.569,00 kn.

Razlog ove promjene je povećanje stavke za plaće za redovan rad i doprinosa na plaće.

**3.1.2. Aktivnost 1001 A100002 Materijalno-financijski rashodi**

 Sredstva za financiranje ove aktivnosti povećavaju se za 164.500,00 kn, te sada iznose 506.700,00 kn.

Unutar aktivnosti povećavaju se sredstva za intelektualne usluge u iznosu od 150.000,00 kn (usluge odvjetnika koji nas zastupa u sporu s HT-om oko prava puta) i trošak licence za programske pakete baza poslovnih podataka trgovačkih društava i obrtnika u Hrvatskoj, analitika i sl. u iznosu od 14.500,00 kn.

**3.1.3. Aktivnost 1001 T100003 Nabava opreme**

 Sredstva za financiranje ove aktivnosti povećavaju se za 174.810,00 kn, te sada iznose 243.010,00 kn.

 Povećanje se odnosi na troškove nabave novog automobila, i to na nabavnu vrijednost automobila u iznosu 124.210,00 kn, uz istovremeno iskazivanje i prihoda. Stvarni trošak koji će teretiti proračun su leasing rate u iznosu od 22.500,00 kn, kamate na leasing rate u iznosu od 2.500,00 kn i troškovi obrade kod nabave u iznosu od 600,00 kn. Nakon provedenog postupka javne nabave znat će se točni iznosi koji će se sljedećim izmjenama i dopunama korigirati. Osobni automobil nabavlja se s rokom otplate od dvije godine putem financijskog leasinga uz kamatnu stopu od 5 %.

 Povećava se i pozicija za nabavu uređaja, strojeva i opreme za ostale namjene u iznosu od 25.000,00 kn (nadzorna kamera na spomen području Trokut i sitna oprema tipa punjači mobitela i sl.).

**3.2. Program 1002 UPRAVLJANJE IMOVINOM**

**3.2.1. Kapitalni projekt 1002 K100001 Otkup zemljišta**

Sredstva za financiranje ovog projekta osiguravaju se u iznosu od 276.000,00 kn. Cijeli ovaj iznos se planira utrošiti za kupnju zemljišta od tvrtke Čazmatrans, a radi se o starom autobusnom kolodvoru u centru grada, pokraj starog hotela Knopp.

**3.2.2. Tekući projekt 1002 T100006 Održavanje stanova u vlasništvu grada**

Sredstva za financiranje ovog projekta povećavaju se 50.000,00 kn, te sada iznose 180.000,00 kn.

 Zbog potrebe obnove stana na Trgu dr. Franje Tuđmana 8, zatim stana na Trgu Đure Szabe i stana u Ulici Josipa Kozarca, vrši se povećanje ove pozicije. Stan na Trgu dr. Franje Tuđmana zahtijeva kompletnu restauraciju te je u tom cilju već izvršena zamjena kompletne vanjske stolarije. Potrebno je izmijeniti unutarnju stolariju, kompletno obnoviti kupaonicu s promjenom svih instalacija, obojiti zidove uz prethodno poravnavanje gletanjem, te promijeniti podne obloge (postojeći parket je u lošem stanju i iziskuje zamjenu). Procijenjeni trošak obnove ovog stana je cca 110.000,00 kn. Stan na Trgu Đure Szabe iziskuje popravke u kupaonici na dekorativnoj keramici (pločicama), popravak podne obloge i bojanje zidova. Procijenjeni trošak je cca 30.000,00 kn. Stan u Ulici Josipa Kozarca iziskuje sitnije popravke u kupaonici, bojanje svih zidova i lakiranje parketa. Sustav grijanja je putem plinskih peći, te bi ga valjalo zamijeniti sustavom centralnog grijanja. Procijenjeni trošak je cca 40.000,00 kn.

**3.2.3. Tekući projekt 1002 T100007 Održavanje športskih objekata**

Sredstva za financiranje ovog projekta povećavaju se za 51.000,00 kn, te sada iznose 96.000,00 kn. Ovo povećanje se odnosi na potrebu obnove kupatila u gradskoj kuglani, te bojanja zidova.

**3.2.4. Tekući projekt 1002 T100008 Održavanje domova i ostalih objekata u vlasništvu grada**

Sredstva za financiranje ovog projekta povećavaju se za 672.400,00 kn, te sada iznose 873.400,00 kn.

 Rashodi predviđeni za održavanje domova povećavaju se za 75.000,00 kn, planirana je nova pozicija rashoda za projekt uređenja okoliša društvenog doma u Brestači u iznosu od 20.000,00 kn te pozicija rashoda za uređenje objekata u vlasništvu Grada, zgrada Motoremonta, u iznosu od 577.400,00 kn (izmjena stolarije, centralno grijanje, uređenje zidova i podova i sl. U ovom iznosu su planirana i sredstva za uređenje prostora Razvojne agencije Novska.

**3.3. Program 1003 PROJEKTIRANJE I GRAĐENJE OBJEKATA U VLASNIŠTVU GRADA**

**3.3.1. Kapitalni projekt 1003 K100004 Uređenje dječjih igrališta**

Sredstva za financiranje ovog projekta smanjuju se za 40.000,00 kn, te sada iznose 40.000,00 kn.

 Ovo smanjenje je u skladu s trenutnim mogućnostima, a iz planiranih sredstava namjerava se urediti dječje igralište u Novoj Subockoj.

**3.3.2. Kapitalni projekt 1003 K100005 Izrada projektne dokumentacije**

Sredstva za financiranje ovog projekta povećavaju se za 165.000,00 kn, te sada iznose 265.000,00 kn.

 Povećanje se odnosi na poziciju „Izrada ostale projektne dokumentacije“ te se ova pozicija povećava za 50.000,00 kn, jer su dosad planirana sredstva utrošena na izradu dokumentacije potrebne za prijavu gradske vijećnice i društvenog doma u Novoj Subockoj na program energetske obnove. Uvodi se i nova pozicija „Projektiranje zgrade Libertas“ u iznosu 100.000,00 kn, te pozicija“Projektiranje zgrade Libertas-geodetske usluge“ u iznosu od 15.000,00 kn.

**3.3.3. Kapitalni projekt 1003 K100006 Izgradnja dječjeg vrtića**

Sredstva za financiranje ovog projekta povećavaju se za 1.300.000,00 kn, te sada iznose 5.450.000,00 kn.

 Povećanje je rezultat usklađivanja s projektantskim troškovnikom, a ujedno se vrši i promjena izvora financiranja prema trenutnim mogućnostima, te će se financiranje vršiti iz općih prihoda i primitaka (vlastitih sredstava). Ovim sredstvima će se financirati gradnja novog dječjeg vrtića na Ukladama. Raspisan je javni natječaj za izbor izvođača radova, te će 24. travnja biti otvaranje ponuda.

**3.3.4. Kapitalni projekt 1003 K100007 Klaster kulture na temeljima kulturne baštine povijesne jezgre Novske**

Sredstva za financiranje ovog projekta se povećavaju za 175.000,00 kn, te sada iznose 1.933.250,00 kn.

Povećanje se odnosi na trošak rušenja dijela zgrade predviđenog za rušenje i sanaciju krova u iznosu od 150.000,00 kn, te trošak revizije projektne dokumentacije u iznosu od 25.000,00 kn.

**3.3.5. Kapitalni projekt 1003 K100013 Energetska obnova hrvatskog doma u Novoj Subockoj KK.04.2.1.04**

Sredstva za financiranje ovog projekta planiraju se u iznosu od 1.236.830,00 kn, u skladu s projektantskim troškovnikom.

Projekt je kandidiran na Javni poziv Ministarstva graditeljstva za sufinanciranje. Ovaj projekt je prošao fazu provjere i uskoro se očekuje njegovo odobrenje.

**3.4. Program 1004 ODRŽAVANJE OBJEKATA I UREĐAJA KOMUNALNE INFRASTRUKTURE**

**3.4.1. Aktivnost 1004 A100003 Održavanje javne rasvjete**

Sredstva za financiranje ove aktivnosti povećavaju se za 32.527,00 kn, te sada iznose 282.527,00 kn. Ovim povećanjem se planirana sredstva usklađuju s ugovorenima.

**3.4.2. Aktivnost 1004 A100004 Zimska služba**

Sredstva za financiranje ove aktivnosti povećavaju se za 100.000,00 kn, te sada iznose 527.500,00 kn.

 Ovim povećanjem se usklađuju planirana sredstva sa stvarno realiziranima u dosadašnjem razdoblju.

**3.5. Program 1005 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

**3.5.1. Kapitalni projekt 1005 K100005 Izgradnja nogostupa**

Sredstva za financiranje ovog projekta povećavaju se za 100.000,00 kn, te sada iznose 200.000,00 kn.

 Ova sredstva se planiraju utrošiti na projektiranje nogostupa u iznosu od 100.000,00 kn i za uređenje poljskih putova u iznosu od 100.000,00 kn. Planira se projektiranje nogostupa u Ulici Blaženog Alojzija Stepinca, na potezu od Ulice kralja Zvonimira do Potočne ulice, te u Zagrebačkoj ulici, na potezu od Ulice Slavka Batušića do Ulice hrvatskih branitelja. Kod poljskih putova izvršit će se popravak dva puta u selu Stara Subocka, na kraju sela, te od preostalih sredstava ostali poljski putovi po ukazanoj potrebi.

**3.5.2. Kapitalni projekt 1005 K100006 Projektiranja komunalne infrastrukture**

Sredstva za financiranje ovog projekta povećavaju se za 66.290,00 kn, te sada iznose 116.290,00 kn.

 Povećanjem se planira projektiranje rasvjete na spojnoj cesti grad-D47 u iznosu od 40.000,00 i osvjetljenje crkve Blaženog Alojzija Stepinca u iznosu od 26.290,00 kn.

**3.5.3. Kapitalni projekt 1005 K100009 Uređenje autobusnih stajališta**

Navedeni kapitalni projekt planiran je u iznosu od 80.000,00 kn za nabavu pet kućica na autobusnim stajalištima (Novska-osnovna škola, Kozarice, Nova Subocka, Stara Subocka i Plesmo).

**3.5.4. Kapitalni projekt 1005 K100016 Izgradnja kanalizacije**

Sredstva za financiranje ovog projekta povećavaju se za 50.000,00 kn, te sada iznose 330.000,00 kn. Povećanje se odnosi na kanalizaciju Rajić-Borovac, i to na rješavanje imovinsko-pravnih odnosa 20.000,00 kn, dok se preostalih 30.000,00 kn odnosi na izradu projektne dokumentacije. Ova povećanja su nastala temeljem stvarnih potreba iskazanih od strane tvrtke Vodovod Novska d.o.o.

**3.5.5. Kapitalni projekt 1005 K100017 Rekonstrukcija Selske ulice u Novoj Subockoj**

Za realizaciju ovog projekta planiraju se sredstva u iznosu od 224.600,00 kn.

 Ovaj projekt je bio planiran u proračunu za 2017. godinu, no realiziran je početkom ove godine. Budući da u proračunu za 2018. godinu nisu bila planirana sredstva za ovaj projekt jer se u trenutku donošenja proračuna očekivalo da će biti realiziran do kraja 2017.g., sad se vrši poravnanje sa stvarno realiziranim sredstvima.

**3.5.6. Kapitalni projekt 1005 K100020 Rekonstrukcija ceste u Kozaricama**

Za realizaciju ovog projekta planiraju se sredstva u iznosu od 700.000,00 kn.

Ovim projektom se sufinancira izgradnje desnog krila županijske ceste u Kozaricama, gledano od kružnog toka. Rekonstrukciju ove ceste sufinanciraju Županijska uprava za ceste i Grad Novska u omjeru 50% : 50%. Iznos je planiran u skladu s provedenim natječajem.

**3.5.7. Kapitalni projekt 1005 K100021 Uređenje parkirališta na Trgu dr. Franje Tuđmana**

Sredstva za financiranje ovog projekta povećavaju se za 25.000,00 kn, te sada iznose 336.000,00 kn.

**3.5.8. Kapitalni projekt 1005 K100026 Aglomeracija**

Sredstva za financiranje ovog projekta povećavaju se za 30.000,00 kn, te sada iznose 240.000,00 kn.

Ovo povećanje je nastalo temeljem stvarnih potreba iskazanih od strane tvrtke Vodovod d.o.o., a utrošit će se na troškove izrade studijske, projektne i natječajne dokumentacije.

**3.5.9. Kapitalni projekt 1005 K100029 Rekonstrukcija županijske ceste u Bročicama**

Sredstva za financiranje ovog projekta povećavaju se za 1.000.000,00 kn, te sada iznose 4.000.000,00 kn.

Rekonstrukciju ove ceste sufinanciraju Županijska uprava za ceste i Grad Novska u omjeru 50% : 50%. Iznos je planiran u skladu s provedenim natječajem.

**3.5.10. Kapitalni projekt 1005 K100037 Rekonstrukcija Ribičke ulice u Bročicama**

Sredstva za financiranje ovog projekta umanjuju se za 310.000,00 kn, te sada iznose 90.000,00 kn.

Iz ovih sredstava financirat će se izrada projektne dokumentacije za rekonstrukciju dijela Ribičke ulice i mosta preko kanala Novska, u iznosu od 80.000,00 kn, te prateći geodetski radovi u iznosu od 10.000,00 kn.

**3.6. Program 1006 ZAŠTITA OKOLIŠA**

**3.6.1.** **Aktivnost 1006 A100002 Selektiranje komunalnog otpada**

Ova aktivnost se u potpunosti briše.

 Budući da je krajem 2017. godine raskinut ugovor s tvrtkom koja je praznila zelene otoke, prestala je i obveza plaćanja. Brigu o zelenim otocima je preuzela tvrtka Novokom d.o.o.

**3.6.2. Kapitalni projekt 1005 K100001 Sanacija deponije Kurjakana**

Sredstva za financiranje ovog projekta povećavaju se za 122.000,00 kn, te sada iznose 1.222.000,00 kn.

Ovim povećanjem će se financirati izrada glavnog projekta sortirnice otpada u iznosu od 111.000,00 kn i izmjena idejnog projekta odlagališta otpada u iznosu od 11.000,00 kn.

**3.7. Program 1007 ZDRAVSTVO**

U programu „Zdravstvo“ nema izmjena.

**3.8. Program 1008 ORGANIZIRANJE I PROVOĐENJE ZAŠTITE I SPAŠAVANJA**

**3.8.1. Aktivnost 1008 A100001 Sufinanciranje rada VZG**

Ovim izmjenama povećava se ova aktivnost u iznosu od 80.000,00 kn, te sada iznosi 1.461.000,00 kn.

 Ovim povećanjem se povećavaju tekuće donacije za iznos od 10.000,00 kn na ime troškova nastalih prilikom aktivnosti vezanih uz visoki vodostaj i prijetnju poplavom. Iznosom od 70.000,00 kn se povećava stavka otplata anuiteta, a iz razloga kupnje novog kombi vozila. Planira se nabaviti vozilo marke Opel, model Vivaro Combi L2H1, ukupne vrijednosti 193.852,49 kn. Vozilo se planira kupiti putem financijskog leasinga na rok otplate od 60 mjeseci, uz nominalnu kamatnu stopu od 5,35 %. Učešće za kupnju vozila iznosi 52.850,00 kn, a otkupna vrijednost po otplati leasinga je 150 EUR.

**3.9. Program 1009 PROSTORNO UREĐENJE I UNAPREĐENJE STANOVANJA**

**3.9.1. Aktivnost 1009 A100001 Geodetsko- katastarske usluge**

Sredstva za financiranje ovog projekta povećavaju se za 80.000,00 kn, te sada iznose 350.000,00 kn.

Ukida se pozicija „Katastarska izmjera i tehnička reambulacija“ u iznosu od 50.000,00 kn jer se ne očekuje trošak po toj osnovi. Uvodi se nova pozicija „Naknade za katastarsku izmjeru“ u iznosu od 130.000,00 kn. Iz ove naknade će se platiti rad komisije koja provodi izlaganje katastarske izmjere grada Novske.

**3.9.2. Kapitalni projekt 1009 K100001 Prostorno planska dokumentacija**

Sredstva za financiranje ovog projekta povećavaju se za 120.000,00 kn, te sada iznose 220.000,00 kn.

 Ovim sredstvima će se platiti izrada III. Izmjena PPUG i II. Izmjena UPU.

**3.10. Program 1010 GOSPODARSTVO**

**3.10.1. Kapitalni projekt 1009 K100001 Razvoj infrastrukture širokopojasnog Interneta**

Sredstva za financiranje ovog projekta planiraju se u iznosu 247.500,00 kn.

 Ovim sredstvima će se platiti konzultantske usluge za razradu projekta „Razvoj infrastrukture širokopojasnog pristupa“. Ova usluga obuhvaća izradu studije izvodljivosti, izradu plana razvoja širokopojasne infrastrukture, potporu JLS u provedbi javne rasprave i izradu konačne verzije plana razvoja širokopojasne infrastrukture. Projekt je prihvatljiv za financiranje iz EU strukturnih fondova i predviđen je za područja u kojima ne postoji komercijalni interes za ulaganja. Za provedbu ovog projekta Grad Novska je potpisao sporazum o suradnji s Gradom Kostajnicom, te općinama Donji Kukuruzari, Hrvatska Dubica, Jasenovac, Lipovljani i Majur. Grad Novska u ovom projektu participira s udjelom od 48 %, što iznosi 118.800,00 kn.

**3.10.2. Tekući projekt 1010 T100002 Razvoj malog gospodarstva**

Sredstva za financiranje ovog projekta povećavaju se za 37.500,00 kn, te sada iznose 2.197.500,00 kn.

 Ovim povećanjem sredstava platit će se izrada Programa raspolaganja poljoprivrednim zemljištem, a u skladu s novim Zakonom o poljoprivrednom zemljištu.

**3.10.3. Tekući projekt 1010 T100003 Centar za razvoj poduzetništva Grada Novske**

Sredstva za financiranje ovog projekta povećavaju se za 700.000,00 kn, te sada iznose 1.200.000,00 kn.

 Ovim sredstvima se sufinancira rad Razvojne agencije Novska (trošak plaća djelatnika i ostali troškovi vezani uz redovno poslovanje).

**3.11. Program 1019 POTICANJE RAZVOJA TURIZMA**

U programu „Poticanje razvoja turizma“ nema izmjena.